"ایكی قونشو"
یازار:سید رضا حسینی
بیر كوچه ده ایكی قونشو یاشاییردی.بیرینین آدی احد،او
بیرینكی صمد ایدی.بیر گون موحكم قار یاغدی.احد سحر تئزدن دوروب كوره یی الینه
آلیب،ائوینین قاباغینداكی قاری تمیزله مه یه باشلادی.سونرا صمدین ائوینه طرف نظر
سالدی.گؤردو كی،اونون ائوینین قاباغی تمیزدیر.ائله بیل اورایا هئچ قار یاغماییب.ائرته
سی گون یئنه قارلادی.احد بو گون بیر آز دا ائركن دوردو.ائوین قاباغینی تمیزله
دی.باخدی كی،قونشو ائوین قاباغی یئنه تمیزدیر.اوچونجو گون احد آلا-قارانلیقدا
قالخیب حیطه چیخدی.قار دیزدن ایدی.صمدین ائوینه باخدی.مات - مطل قالدی.كوچه دن
ائوه آپاران جیغیر قاردان تمیزلنمیشدی.
ائله او گون قونشولار كوچه ده راستلاشدیلار.احد دوزمه ییب
سوروشدو:- قونشو سن هاواخ ائوینین قاباغینی تمیزله ییرسن كی،من گؤرمورم؟!
صمد اولجه قونشوسونو باشا دوشمه دی.سونرا اوجادان گولوب
دئدی:من هئچ واخت قاری تمیزله میرم،ساده جه اولاراق،ائویمه چوخلو دوست تانیش گلیر.
سون
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab